Άνω Σκαφιδωτή

Η Άνω Σκαφιδωτή είναι οικισμός και έδρα ομώνυμης τοπικής κοινότητας, της δημοτικής ενότητας (τέως δήμου) Φαναρίου, του δήμου Πάργας, της περιφερειακής ενότητας (τέως νομού) Πρεβέζης, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νικοπόλεως και Πάργας του νομού Πρέβεζας, στο γεωγραφικό διαμέρισμα Ηπείρου. Μέχρι το 1927 ο οικισμός ονομαζόταν Άνω Κορύτιανη.

 Η Άνω Σκαφιδωτή είναι ορεινός οικισμός στο βόρειο τμήμα του νομού Πρεβέζης, αρκετά κοντά στα όρια με τον νομό Θεσπρωτίας. Βρίσκεται στις νότιες προεκτάσεις των ορέων Παραμυθιάς, μεταξύ των κορυφών «Τούρλα» (1.080 μ.) και «Λαγού Ποδάρι» (1.090 μ.), ανατολικά του ποταμού Αχέροντα και στο τέλος της επαρχιακής οδού από το Καναλλάκι, σε μέσο σταθμικό υψόμετρο 620 (τo υψόμετρο στην κεντρική πλατεία του χωριού είναι 720 ). Απέχει 12 χλμ. ΒΔ. από το Καναλλάκι και 51 χλμ. περίπου Β. ΒΔ. της Πρέβεζας. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 6,428 χμ² (2011). Ο οικισμός αναγνωρίστηκε το 1919 ως Άνω Κορύτιανη και ορίστηκε έδρα της ομώνυμης κοινότητας του νομού Πρεβέζης. Το 1927 μετονομάστηκε σε Άνω Σκαφιδωτή. Με το ΦΕΚ 244Α - 04/12/1997 προσαρτήθηκε στον δήμο Φαναρίου. Με το ΦΕΚ 87Α - 07/06/2010 αποσπάστηκε από τον δήμο Φαναρίου και προσαρτήθηκε στον δήμο Πάργας. Είναι πιθανόν, η ονομασία του χωριού να οφείλεται στο ότι είναι κτισμένο μέσα σε μιά κοιλάδα που μοιάζει με σκάφη (σκαφίδα) και περικλείεται από τις κορυφές «Τούρλα» και «Λαγού Ποδάρι». . Το χωριό έχει πολύ καλό κλίμα και γειτονεύει με ιστορικούς, αρχαιολογικούς και τουριστικούς χώρους. Είναι σε κομβικό σημείο, μεταξύ του Ιστορικού Σουλίου και του Ζαλόγγου, των Πυλών του Άδη και του Νεκρομαντείου και της ιστορικής διαδρομής ανεφοδιασμού Εθνικής Αντίστασης 1941-1944 Αλωνάκι – Δερβίζιανα. Ο ναός Γένεσης της Θεοτόκου στο βόρειο τμήμα του οικισμού Το μνημείο πεσόντων 1949-1974 Η Άνω Σκαφιδωτή περιλαμβάνεται σε πολλές πεζοπορικές διαδρομές της περιοχής, είτε ως αφετηρία-τερματισμός, είτε ως ενδιάμεσος σταθμός. Κάποιες από αυτές είναι: Σκάλα Τζαβέλαινας- Περιχάτι- Τσεκούρι- Άνω Σκαφιδωτή-Παναγία του Κάμπου- Σκόζα- Κάκαβος- Κορυφούλα-Δεσποτικά- Κρυοπηγή- Ζάλογγο Κορυφογραμμή της οροσειράς Λαγοποδάρι-Βελανιδοδάσος Βόκαμπος-Πρ. Ηλίας-Κορυφούλα- Δεσποτικά Πηγές Αχέροντα-πύλες Άδη Άνω Σκαφιδωτή-Κιάφα-Καλύβια-Τούρλα-Γκλαβίτσα-Βεντερίκος-Κάτω Σκαφιδωτή Διαδρομή Εθνικής Αντίστασης 1941-1945 και Νεκρομαντείο-Πύλες Άδη Στην περιοχή του χωριού, ιδιαίτερα στη θέση «Μποζούρες» ή «Μποζοριές» της κορυφής «Λαγού Ποδάρι», φύεται το είδος Paeonia peregrina, μία από τις παιώνιες της ελληνικής χλωρίδας, ενός γένους που περιλαμβάνει πολύ σημαντικά, σπάνια και απειλούμενα φυτά. Το «Αντάμωμα», που διοργανώνει ο πολιτιστικός σύλλογος του χωριού, κάθε χρόνο τέλος Ιουλίου/αρχές Αυγούστου, στην πλατεία του χωριού. Το πανηγύρι της Παναγίας, κάθε Δεκαπενταύγουστο Το Γενέσιο της Θεοτόκου, κάθε 8 Σεπτεμβρίου, που εορτάζει η εκκλησία του χωριού Εγκυκλοπαίδεια Πάπυρος Λαρούς Μπριτάννικα, 1993, 2006 (ΠΛΜ) Εγκυκλοπαίδεια Πάπυρος Λαρούς, 1964 (ΠΛ) Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 Google Earth eetaa.gr https://www.facebook.com/groups/50931315251/ http://anoskafidoti.blogspot.com/p/blog-page.html https://www.youtube.com/watch?v=NkWQ-Z0JVvg